Kristi Himmelfartsdag vrimler med arrangementer - men det kan være svært at nå dem alle.

At besøge så mange arrangementer som muligt på Kristi Himmelfartsdag er en svær disciplin. Der er nemlig rigtig meget at besøge. Vi startede helligdagens rundtur i Voergaard, hvor Skagenløbets glade motorcyklister holder kaffepause. De er på vej til København på veteranmotorcykler - altså motorcykler fra før sidste verdenskrig. Yderligere nord på er der også masser at lave. Skagen byder på fuglefestival. Her kan man blandt andet opleve ornitolog Klaus Malling, der ved en hel del om rovfugle - og meget gerne deler ud af den viden. I Frederikshavn er der motionsløb. Til Kildeløbet kan man løbe alt lige fra tre kilometer til de noget mere frygtede 41,2 kilometer - altså marathonlængde. Her er der præmier til den bedste mand og bedste kvinde på hver distance. Derudover får alle en medalje - hvis man altså gennemfører. De fleste vendelboer sluttede sikkert dagen på Sindal Marked. Her kunne man - som sædvanlig - gøre en god handel eller besøge tivoliet. Og inde i teltet kunne både linedansers og diverse musikgrupper opleves. Men markedets helt store træknavn gæster først i aften - Kandis skal nemlig forsøge at løfte taget på det store telt.